﻿ RÖVID ÖSSZEFOGLALÓ TÁJÉKOZTATÓ AZ OLASZ KORMÁNY ÁLTAL KÜLFÖLDI ÁLLAMPOLGÁROK ÉS KÜLFÖLDÖN ÉLŐ OLASZ ÁLLAMPOLGÁROK RÉSZÉRE MEGHIRDETETT ÖSZTÖNDÍJLEHETŐSÉGEKRŐL
RÖVID ÖSSZEFOGLALÓ TÁJÉKOZTATÓ AZ OLASZ KORMÁNY ÁLTAL KÜLFÖLDI ÁLLAMPOLGÁROK ÉS KÜLFÖLDÖN ÉLŐ OLASZ ÁLLAMPOLGÁROK RÉSZÉRE MEGHIRDETETT ÖSZTÖNDÍJLEHETŐSÉGEKRŐL
Az olasz Külügyi és Nemzetközi Együttműködési Minisztérium 2017. március 27-én közzétette a külföldi diákok, valamint a külföldön élő olasz állampolgárok (IRE) részére a 2017-2018-as tanévre megítélhető állami ösztöndíjak pályázati kiírását.
Az érdeklődők a pályázati kiírást az alábbi honlapon találják meg:
Pályázni az olasz állami, vagy államilag elismert felsőoktatási intézmények által indított képzések támogatására lehet: http://hubmiur.pubblica.istruzione.it/web/universita/home
A főbb kritériumok, melyeknek a pályázati határidő lejáratakor teljesülni kell:
- A pályázónak rendelkeznie kell az adott intézmény kiválasztott képzésére való beiratkozáshoz szükséges iskolai végzettséggel
- A felső korhatár 36 év, doktori kurzus 1. évfolyamára történő jelentkezés esetén 33 év, tanári továbbképzés esetén 45 év
- A pályázónak legalább B2-es szintű olasz nyelvtudással kell rendelkeznie, kivéve, ha az oktatás teljes egészében angol nyelven folyik; olasz nyelv és kultúra szakra történő jelentkezés esetén elegendő az A2-es szintű nyelvtudás igazolása
- Az ösztöndíjak időtartama 3 (olasz nyelv és kultúra szak), 6 és 9 hónap lehet, tanári ösztöndíj esetén 1 hónap.
Az Európai Unió országainak állampolgárai kizárólag posztgraduális képzésekre (doktori képzés, szakirányú továbbképzés, közös tanulmányi projektek), olasz nyelvi képzésekre és tanári ösztöndíjakra pályázhatnak.
A pályázatok beadása kizárólag a Minisztérium online pályázati portálján keresztül történik:
Regisztrációs űrlap kitöltése a portálra való belépéshez:
http://borseonline.esteri.it/BorseOnLine/Registrazione/Registrazione.aspx
Beadási határidő: 2017. május 10. éjfél (olasz idő szerint)